અમદાવાદ: નરોડા વિસ્તારમાં આવેલ નંદનવન ડુપ્લેક્સમાં રહેતા અને શામળાજીમાં હોટલ ધરાવતા પ્રદીપસિંહ વાઘેલાએ નરોડા પોલીસ સ્ટેશનમાં ત્રણ લોકો વિરુદ્ધમાં છેંતર‌િપંડીની ફરિયાદ કરી છે. ફરિયાદમાં કરાયેલા આક્ષેપ પ્રમાણે પ્રદીપસિંહનો પિતરાઇભાઇ ધર્મેન્દ્રસિંહ વાઘેલા તેમના ઘરે તારીખ ર૩ ‌ડિસેમ્બર, ર૦૧૬ના રોજ આવ્યો હતો અને એફસીઆઇ (ફૂડ કોર્પોરેશન ઓફ ઇન્ડિયા)માં સારી ઓળખાળ હોવાથી નોકરી મળી જશે તેવી વાત કરી હતી. થોડાક દિવસો બાદ એફસીઆઇમાં નોકરી અપાવવાનો દાવો કરનાર કલ્પેશભાઇ શેઠ, તેમની પત્ની કાજલ અને ધર્મેન્દ્રસિંહ પ્રદીપસિંહના ઘરે આવ્યા હતા. એફસીઆઇમાં નોકરી મળી જશે, જેના માટે ૧૮.પ૦ લાખ રૂપિયાનો ખર્ચ થશે, જે રૂપિયા સેન્ટ્રલ ગવર્નમેન્ટમાં ‌ડિપોઝિટ પેટે જમા થશે, નોકરી મળી ગયા પછી તમામ રૂપિયા પરત મળી જશે તેવું કલ્પેશભાઇએ પ્રદીપસિંહને કહ્યું હતું.